на лицензирането на митнически посредници.
 2. С цел подобряване на работните методи, както и за гарантиране на недискриминационния характер, прозрачността, ефективността, целостта и отчетността на операциите страните:
 а)
 предприемат по-нататъшни мерки за намаляване, опростяване и стандартизиране на данните и документацията, изисквани от митниците и други агенции;
 б)
 опростяват изискванията и формалностите, когато е възможно, по отношение на бързото освобождаване от митница и пускане в обращение на стоките;
 в)
 предоставят ефективни, бързи и недискриминационни процедури, които гарантират правото на обжалване на административни действия, актове и решения на митниците и други агенции, които засягат стоките, преминаващи през митнически контрол. Тези процедури за обжалване са лесно достъпни, включително и за малките и средните предприятия, а разходите са разумни и съизмерими с разходите, необходими за обжалването. Страните също предприемат мерки, за да гарантират, че когато оспорваното решение е предмет на обжалване, стоките обикновено се освобождават, а заплащането на мито зависи от това дали бъде счетено, че са необходими защитни мерки. Когато е необходимо, това е предмет на предоставянето на гаранция като поръчителство или залог;
 г)
 гарантират, че се запазват най-високите стандарти за етичност, по-специално на границата, посредством прилагането на мерки, които отразяват принципите на съответните международни конвенции и инструменти в тази област, а именно изменената Декларация от Аруша на СМО (2003 г.) и насоките на ЕО за митническа етика (Blueprint on Customs ethics) (2007 г.)
 3. Страните се споразумяват да премахнат:
 а)
 всички изисквания за задължително използване на митнически агенти;
 б)
 всички изисквания за задължително използване на предекспедиционни проверки или проверка при местоназначението.
 4. Разпоредби относно транзита
 а)
 За целите на настоящото споразумение се прилагат правилата и определянията за транзита, посочени в разпоредбите на СТО (член V от ГАТТ от 1994 г. и свързани разпоредби, включително всички пояснения или подобрения в резултат на кръга преговори от Доха относно улесняването на търговията). Тези разпоредби се прилагат също така, когато транзитът на стоките започва или свършва на територията на една от страните (вътрешен транзит);
 б)
 страните се стремят към постепенно свързване на съответните им митнически транзитни системи с оглед на участието на Украйна в общата транзитна система, посочена в Конвенцията от 20 май 1987 г. за общ транзитен режим.;
 в)
 страните гарантират сътрудничеството и координацията между съответните органи и ведомства на техните територии за улесняване на трафика в режим транзит и за насърчаване на сътрудничеството през границите. Страните насърчават също така сътрудничеството между органите и частния сектор във връзка с транзита.
 Член 77
 Отношения с деловите среди
 Страните се споразумяват:
 а)
 да гарантират, че съответното им законодателство и процедури са прозрачни и обществено достъпни, доколкото е възможно с електронни средства, заедно с обосновката за тях. Следва да е налице механизъм за консултации и разумен срок от време между публикуването на нови или изменени разпоредби и тяхното влизане в сила;
 б)
 относно необходимостта от навременни и редовни консултации с представители на търговските среди относно законодателни предложения и процедури, свързани с митнически и търговски въпроси. За тази цел всяка от страните създават механизми за целесъобразни и редовни консултации между администрациите и деловите среди;
 в)
 да правят обществено достояние